**Likumprojekta "Grozījumi Kredītu reģistra likumā" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts izstrādāts pēc Tieslietu ministrijas iniciatīvas un pamatojoties uz Tieslietu ministrijas pētījumu "Civillikuma Mantojuma tiesību daļas tiesiskā regulējuma problēmjautājumi un to modernizācijas nepieciešamība" (turpmāk - Pētījums) (pieejams: <https://www.tm.gov.lv/sites/tm/files/2020-01/Documents/mantosanas-petijuma-gala-nodevums-20102017-final.pdf>), kā arī Tieslietu ministrijas pastāvīgās darba grupas Civillikuma mantojuma tiesību daļas grozījumu izstrādei (turpmāk – Darba grupa) mantojuma tiesību ekspertu secinājumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai saprastu tiesisko realitāti attiecībā uz mantojuma tiesību regulējumu un tā piemērošanu praksē Tieslietu ministrija 2017. gadā pasūtīja pētījumu par Civillikuma otrās daļas "Mantojuma tiesības" tiesisko regulējumu, kā rezultātā tika izstrādāts Pētījums un kopš 2018. gada Tieslietu ministrijā darbu ir uzsākusi Darba grupa.  Darba grupā, cita starpā, balstoties uz Pētījumā paustajām atziņām, tika diskutēts par nepieciešamajiem pilnveidojumiem normatīvajos aktos saistībā ar mantojuma tiesību regulējuma uzlabošanu. Ievērojot minēto un to, ka Darba grupas ekspertu vidū panākta konceptuāla vienošanās par nepieciešamajiem pilnveidojumiem un grozījumiem normatīvajos aktos, lai īstenotu mantojuma tiesību reformu, izstrādāti vairāki likumprojekti, to starp, galvenais likumprojekts "Grozījumi Civillikumā", kura sākotnējās ietekmes novērtējuma ziņojumā (anotācijā) aprakstīts pamatojums ar mantojuma tiesību reformu paredzēto grozījumu nepieciešamībai, kā arī likumprojekts "Grozījumi Notariāta likumā", kur pašreizējais regulējums tiek salāgots ar grozījumiem Civillikumā, un šis likumprojekts "Grozījumi Kredītu reģistra likumā" (turpmāk – Likumprojekts), kas nepieciešams, lai īstenotu atbalstītās pārmaiņas notāru darbībā.  Neatkārtojot likumprojekta "Grozījumi Civillikumā", kas tiek virzīts kopā ar šo Likumprojektu, sākotnējās ietekmes novērtējuma ziņojumā (anotācijā) minēto par mantojuma reformas ieviešanas nepieciešamības pamatojumu, norādāms, ka ar mantojuma reformu attiecībā uz zvērinātu notāru darbu, cita starpā, tiek **precizēta kreditoru pretenziju pieteikšanas kārtība.** Kas nozīmē šādas izmaiņas:  1) turpmāk mantojuma atstājēja kreditoram, piesakot kreditora pretenziju, būs jānorāda plašāka informācija par kreditora pretenziju. Iekļaujamo ziņu apmērs būs norādīts Notariāta likumā;  2) Notariāta likums paredzēs, ka kreditors, piesakot kreditora pretenziju, ir informēts par atbildību saskaņā ar Krimināllikumu par nepatiesa pieteikuma sniegšanu;  **3) par mantojuma atstājēja kreditoru prasījumiem, kuru prasījumi ir nodrošināti ar hipotēku vai komercķīlu, atbilstoši zemesgrāmatā, komercķīlu reģistrā un kredītu reģistrā pieejamām ziņām, mantiniekus informēs zvērināts notārs.** Proti, lai notārs mantiniekus varētu informēt par šādu kreditoru atlikušajiem prasījumiem pret mantojuma atstājēju, nepieciešams Kredītu reģistra likumā veikt grozījumus, kas notāram ļauj iegūt nepieciešamo informāciju. Jānorāda, ka iecere, citu starpā, ir saskaņota ar Latvijas Finanšu nozares asociāciju.  Ievērojot visu minēto, ar Likumprojektu paredzēts izdarīt šādus grozījumus Kredītu reģistra likumā:  **1) papildināt Kredītu reģistra likumu ar 19.1 pantu**, nosakotzvērinātu notāru tiesības saņemt nepieciešamos datus par prasījumiem, kas ir pret mantojuma atstājēju un ir iekļauti Kredītu reģistrā;  **2) grozīt Kredītu reģistra likuma 21. pantu,** papildinot to ar atsaucēm uz 19.1pantu, kas Kredītu reģistra likumā tiek iekļauts ar šo Likumprojektu.  Minētos datus zvērināti notāri iegūs, izmantojot notāru informācijas sistēmu. |
| 3. | Projekta izstrādē iesaistītās institūcijas un publiskas personas kapitālsabiedrības | Likumprojekta izstrādei tikusi izveidota šī sākotnējās ietekmes novērtējuma ziņojumā (anotācijā) jau pieminētā Darba grupa, kas izveidota, pamatojoties uz tieslietu ministra 2018. gada 5. aprīļa rīkojumu Nr. 1-1/123 "Par pastāvīgās darba grupas Civillikuma mantojuma tiesību daļas grozījumu izstrādei izveidošanu".  Darba grupā piedalījās pārstāvji no Finanšu ministrijas, Latvijas Universitātes Juridiskās fakultātes, Latvijas Zvērinātu notāru padomes, Latvijas Zvērinātu tiesu izpildītāju padomes, Rīgas bāriņtiesas, Rīgas pilsētas Vidzemes priekšpilsētas tiesas, Latvijas Finanšu nozares asociācijas, kā arī citi tiesību eksperti, notāri un advokāti. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zvērināti notāri. |
| 2. | Tiesiskā regulējuma ietekme uz tautsaimniecību un administratīvo slogu | Regulējuma ietekmi uz tautsaimniecību nav iespējams noteikt, vienlaikus ar mantojuma tiesību reformu tiek veicināta mantojuma masā ietilpstošās mantas ātrāka atgriešanās civiltiesiskajā apritē, kas, domājams, atstās pozitīvu ietekmi uz ekonomiskajiem procesiem valstī.  Ar Likumprojektu tiek palielināts administratīvais slogs zvērinātiem notāriem. Proti, zvērinātiem notāriem pieaugs veicamo pienākumu apjoms, jo atsevišķas līdz šim pēc ieinteresēto personu lūguma veicamās darbības turpmāk zvērināti notāri veiks katrā mantojuma lietā, tajā skaitā veiks ieskatīšanos Kredītu reģistrā. Vienlaikus pēc būtības zvērinātiem notāriem jaunas amata darbības netiek noteiktas. |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Likumprojekts tiek virzīts vienlaikus ar likumprojektu "Grozījumi Notariāta likumā" un likumprojektu "Grozījumi Civillikumā".  Grozījumi Notariāta likumā nepieciešami, lai īstenotu mantojuma tiesību reformu procesuālo pusi. Proti, noregulētu notāru turpmāko rīcību mantojuma lietās tā, lai tā sakrīt ar materiāltieisko regulējumu.  Grozījumi Civillikumā nepieciešami, lai īstenotu mantojuma tiesību reformu.  Vienlaikus ar Likumprojektā noteiktā regulējuma pieņemšanu Saeimā 2.lasījumā tiks izstrādāti un virzīti grozījumi šādos Ministru kabineta noteikumos:  1) Ministru kabineta 04.08.2008. noteikumos Nr. 618 "Noteikumi par mantojuma reģistra un mantojuma lietu vešanu". Grozījumi nepieciešami, lai konkrētajos noteikumos noregulētu mantojuma lietas vešanas procesuālos aspektus tā, lai tie sakrīt ar Likumprojekta regulējumu.  2) Ministru kabineta 05.11.2013. noteikumos Nr. 1248  "Noteikumi par mantojuma apliecību paraugiem". Grozījumi nepieciešami, lai ieviestu to, ka turpmāk pie mantojuma apliecības kā pieliekumi tiks pievienots arī mantojuma saraksts un pieteikto kreditoru pretenziju saraksts.  3) Ministru kabineta 03.09.2013. noteikumos Nr. 737 "Noteikumi par zvērinātu notāru atlīdzības taksēm un to noteikšanas kārtību". Grozījumi nepieciešami, lai precizētu zvērinātu notāru atlīdzības takses pēc tam, kad stāsies spēkā Likumprojekts un kad stāsies spēkā Notariāta likuma 67.1 pants (redakcijā, kam noteikta spēkā stāšanās 2022. gada 1. janvārī), kas paredz, ka amata darbību izpildei nepieciešamo informāciju valsts iestādes zvērinātam notāram sniedz bez maksas.  4) Ministru kabineta 19.11.2019. noteikumos Nr. 543 "Mantojuma inventāra saraksta sastādīšanas kārtība". Grozījumi nepieciešami, lai terminoloģiski salāgotu konkrētos noteikumu ar Likumprojekta regulējumu. |
| 2. | Atbildīgā institūcija | Tieslietu ministrija |
| 3. | Cita informācija | Visi minētie likumprojekti Valsts sekretāru sanāksmē tiek izsludināti vienlaicīgi. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pie šī Likumprojekta nav plānota atsevišķa sabiedrības līdzdalība. Vienlaikus Likumprojekts tiks izsludināts Valsts sekretāru sanāksmē un būs publiski pieejams. |
| 2. | Sabiedrības līdzdalība projekta izstrādē | Sabiedrības līdzdalība tika īstenota likumprojekta "Grozījumi Civillikumā", kas tiek virzīts vienlaikus ar Likumprojektu, izstrādes procesā, ņemot vērā, ka mantojuma tiesības regulē Civillikuma otrā daļa "Mantojuma tiesības" un ar minēto likumprojektu tiek ieviestas galvenās pārmaiņas mantošanas procesā. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zvērināti notāri |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde tieši neattiecas uz pārvaldes funkcijām un institucionālo struktūru, kā arī jaunu institūciju izveidi, esošu institūciju likvidāciju vai reorganizāciju, to ietekmi uz institūcijas cilvēkresursiem.  Ziņu noskaidrošana mantojuma lietas ietvaros ietilpst zvērinātu notāru darbā, līdz ar ko, ielūkošanās Kredītu reģistrā pēc būtības netiek uzskatīta par jaunu darbību noteikšanu notāriem. |
| 3. | Cita informācija | Nav |

Iesniedzējs:

Tieslietu ministrtijas valsts sekretārs Raivis Kronbergs

Bērziņš 67036934

janis.berzins@tm.gov.lv